Garri Potter haqidagi yangi kitob 2016 yilning 31 iyulida sotuvga chiqadi, deb xabar bermoqda Just Jared nashri. Kitob "Garri Potter va lan’atlangan bola: I va II qism" deb nomlanadi. Kitobning chiqishi uning muallifi Joan Rouling hamda Jyek Torn va Jon Tiffani tomonidan o‘ylab topilgan shu nomli spektakl premerasiga to‘g‘ri keladi. Spektakl Londonda namoyish qilinadi. Avvalroq "Garri Potter va lan’atlangan bola" pesasi Potter haqidagi kitoblarning 8-qismi bo‘lishi e’lon qilingandi. Kitobdagi voqealar oxirgi kitobning finalidan 19 yildan keyin yuz beradi, uning bosh qahramonlari Potter va uning kichik o‘g‘li bo‘ladi.